शहीदों के नाम पर हो चौक का नाम, उनकी प्रतिमा भी हो पूरी
जालंधर | पंपकिन्सक्लब ने जिला प्रशासन को ज्ञापन देते हुए चौक पर लगी शहीदों की प्रतिमाओं के नाम पर ही चौक के नाम रखने की मांग की है। साथ ही जिन चौक पर शहीदों के सिर्फ आधा शरीर ही लगाए गए है उन पर उनकी पूरी प्रतिमा लगाने को कहा है। क्लब के प्रधान सुनील तिवारी ने सहायक कमिश्नर अंकुर महेंद्रू को दिए मांग पत्र में कहा कि शहीदों की बदौलत ही आज हम आजाद घूम रहे हैं। अगर हम अपने घरों में निश्चिंत सो रहे हैं तो यह शहीदों की ही देन है। इसलिए उनकी शहादत को कभी भुलाया नहीं जाना चाहिए। प्रशासन चौराहों पर उनकी मूर्ति तो लगा देता है लेकिन चौक का नाम उनके नाम पर नहीं रखता। प्रतिमा के आगे कार्यक्रमों के पोस्ट आदी लगा कर उनको छुपा दिया जाता है। साल में सिर्फ एक दिन ही उनको याद किया जाता है। वह भी कुछेक शहीदों को ही। उन्होंने कहा चौक के नाम शहीदों के नाम पर हों तो उनको भुलाया नहीं जाएगा। साथ ही उनकी बड़ी प्रतिमा भी दिखाई देगी। मौके पर उप प्रधान अमित सिंह, सुमित सिंह, मनजीत सिंह, अजय कुमार, राहुल, संतोष, राजिंदर कुमार, मुनीष, राजदीप, आनंद, राज मौजूद रहे।
hin_Deva hin_Deva